Καθεδρικός ναός Αγίου Γεωργίου (Λονδίνο)

Ο Καθεδρικός ναός του Αγίου Γεωργίου είναι ναός ο οποίος υπάγεται στο Ελληνορθόδοξο Πατριαρχείο Αντιοχείας  και βρίσκεται στην οδό Albany, της συνοικίας St Pancras, στο δημοτικό διαμέρισμα  Κάμντεν  του Λονδίνου. Ο ναός οικοδομήθηκε το 1837 με σχέδια του Τζέιμς Πένεθορν, αρχικά ως Αγγλικανικός ναός, και ονομάστηκε Εκκλησία του Χριστού. Το 1989, μετατράπηκε σε ορθόδοξο καθεδρικό ναό.

 Περιγραφή 
Ο ναός, σχεδιασμένος από τον Τζέιμς Πένεθορν, βρίσκεται στη γωνία της οδού Ρέντχιλ (πρώην Έντουαρντ) και της οδού Όλμπανι. Δεν είναι αυστηρά προσανατολισμένος έτσι ώστε το ιερό να βρίσκεται ακριβώς ανατολικά, αλλά παρεκκλίνει ελαφρώς προς βορρά . Η κάτοψη του ναού είναι ορθογώνια και είναι χτισμένος από τούβλο με γυψομάρμαρο και πέτρινες επιδέσμους, με τις τέσσερις γωνίες του να τονίζονται από φαρδιά χαρακτηριστικά πυργόμορφα, που προεξέχουν ελαφρώς πέρα από τις κύριες γραμμές των τοίχων. Η αρχιτεκτονική είναι σε γενικές γραμμές κλασικού στιλ. Ένας βαθύς θριγκός από γυψομάρμαρο διατρέχει ολόκληρο το κτίριο, με ένα απλό στηθαίο από τούβλα από πάνω του. Τα παράθυρα είναι στρογγυλά.  Πάνω από την είσοδο υπάρχει ένας πύργος, με οκταγωνικό κωδωνοστάσιο.  Το καμπαναριό είναι ασυνήθιστα μικρό σε σύγκριση με το κύριο σώμα του ναού. 

 Ιστορία 

 Αγγλικανικός ναός 
Χτίστηκε ως Αγγλικανικός ναός για να εξυπηρετεί την κυρίως εργατική συνοικία της Cumberland Market.  "Christina Georgina Rossetti". Project Canterbury. Καθαγιάστηκε στις 13 Ιουλίου 1837, "Christchurch, Albany Street". Survey of London: volume 21: The parish of St Pancras part 3: Tottenham Court Road & neighbourhood. 1949. pp. 150–2. Retrieved 18 August 2013. και εδραιώθηκε σταθερά μέσα στο πλαίσιο του Κινήματος της Οξφόρδης. Ο πρώτος ιερέας της, ο Γουίλιαμ Ντόντσγουορθ, παραιτήθηκε όταν προσηλυτίστηκε στον Ρωμαιοκαθολικισμό. 

Με τη σύσταση του ζωγράφου Ουίλιαμ Κόλινς R.A., αγοράστηκε ένα αντίγραφο της «Μεταμόρφωσης» του Ραφαήλ από τον Τόμας Μπρίγκστοκ για να χρησιμοποιηθεί ως εικόνα στο ιερό.  Τροποποιήσεις στην εκκλησία πραγματοποιήθηκαν μεταξύ 1839 και 1843 από τον αρχιτέκτονα Ρ.Κ. Κάρπεντερ,  ενώ περαιτέρω αλλαγές, όπως η εγκατάσταση ενός περίτεχνου ψηφιδωτού μαρμάρινου δαπέδου, έγιναν το 1867 από τον Ουίλιαμ Μπάτερφιλντ . 

Τον ναό επισκεπτόταν συχνά Κριστίνα Ροσέτι που έζησε στην Οδό Άλμπανι  για μερικά χρόνια. "Christina Georgina Rossetti". Project Canterbury.  Ο αδερφός της Ντάντε Γκάμπριελ Ροσέτι δημιούργησε ένα βιτρό που απεικόνιζε την Επί του Όρους Ομιλία. 

Στις 26 Ιανουαρίου 1950, τελέστηκε εδώ η κηδεία του Τζορτζ Όργουελ, καθώς ο ναός βρισκόταν κοντά στο Νοσοκομείο Μίντλσεξ, όπου πέθανε, και στο Ραδιομέγαρο του BBC, όπου εργαζόταν.  

Το 1974, το μουσικό συγκρότημα Albany Consort, ιδρύθηκε στην εκκλησία.  

Ο ναός χαρακτηρίστηκε διατηρητέο κτήριο δευτέρου βαθμού στις 10 Ιουνίου 1954. 

 Ορθόδοξος καθεδρικός ναός 
Το 1989 ο ναός έπαψε να είναι τόπος λατρείας της Αγγλικανικής εκκλησίας και μετατράπηκε σε καθεδρικό ναός του Αγίου Γεωργίου υπαγόμενη στην Αρχιεπισκοπή Βρετανικών Νήσων και Ιρλανδίας. Το 2000 τοποθετήθηκε νέα στέγη στον ναό.

 Παραπομπές 

Κατηγορία:Πατριαρχείο Αντιοχείας
Κατηγορία:Εκκλησίες αφιερωμένες στον Άγιο Γεώργιο
Κατηγορία:Ελληνορθόδοξες εκκλησίες
Κατηγορία:Καθεδρικοί ναοί στην Αγγλία